

**REPUBLIKA E KOSOVËS**

**REPUBLIKA KOSOVA/ REPUBLIC OF KOSOVO**

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Drejtoria e Shëndetësisë dhe Mirëqenies Sociale në harmoni me dispozitat ligjore të Rregullores MF-NR-04/2017 Mbi Kriteret, Standardet dhe Procedurat e Financimit Publik te OJQ, bënë këtë:

**Thirrje publike për mbështetje financiare për projektet e OJQ-ve në zbatimin e aktiviteteve të Drejtorisë së Shëndetësisë dhe Mirëqenies Sociale**

1. Ftohen gjitha organizatat jo-qeveritare të regjistruara në Republikën e Kosovës, programi i të cilave është i fokusuar në fushën e Shëndetësisë dhe Mirëqenies Sociale, të aplikojnë për mbështetje financiare për projektet që kontribuojnë në zbatimin e programit të DSHMS-së së Komunës së Gjakovës i cili i dedikohet sektorëve të personave me nevoja të veçanta.

2. OJQ-të e regjistruara nga MFPT/DPSF në Komunën e Gjakovës, në përputhje me këtë thirrje publike mund të aplikojnë me projektet e tyre për ofrimin e shërbimeve sociale.

3. Organizatat jo-qeveritare e regjistruara mund të aplikojnë me një projekt që kontribuojnë në ofrimin, zbatimin dhe përmirësimin e fokus grupeve ne kuader te Drejtorisë se Shëndetësisë dhe Mireqenies sociale përmes zbatimit të objektivave dhe aktiviteteve si më poshtë:

3.1. Aktivitetet që kanë për qellim nxitjen e autoriteteve lokale, institucionet publike dhe artereve tjerë për bashkëpunim me shoqërinë civile, në promovimin dhe mbrojtjen e te drejtave te personave me nevoja te veçanta ,implementimin e programeve te tyre ne kuadër te DSHMS-se;

3.2 Mbështetja e aktiviteteve te përgjithshme te edukimit joformal për fushat e Ojq-ve te cilat i ofrojnë ne kuadër te DSHMS-se;

3.3. Aktivitetet qe synojnë adresimin e problemeve specifike me prioritet duke përfshire arsimin, politika sociale, shërbime shëndetësore, shërbime kognitive, shërbime neuro zhvillimore, socialë dhe fusha tjera te ngjashme;

3.4. Shërbime të rehabilitimit dhe trajtimit programi i te cilave është i fokusuar për personat me nevoja të veçanta fëmijë dhe të rritur (të verbëritë, të shurdhër, tetraplegjike, paraplegjike, me down sindrom, çrregullime ne te folur,etj)

3.5. Aktivitetet lidhur me shërbimet e rehabilitimit, socializmit ,te personave me aftësi te kufizuar, te personave me nevoja të veçanta, dhe fusha tjera të ngjashme si këto në kuadër te DSHMS-së;

4. Vlera totale e planifikuar e thirrjes është 35,000.00 euro.

Për OJQ-të të cilat aplikojnë me projekte për zbatimin e objektivave dhe aktiviteteve shuma minimale e mbështetjes financiare që mund të alokohet për një (1) projekt është 500.00 euro, ndërsa shuma maksimale për një (1) projekt është 25,000.00 euro.

5. Afati i fundit për dorëzimin e propozimeve është 15 ditë pune duke filluar nga data **03.03.2025** dhe përfundon me datën **24.03.2025**

6. OJQ-të mund të aplikojnë ose të jenë partner në më së shumti vetëm me një (1) projekt në kuadër të kësaj thirrje.

7. Periudha e zbatimit të projektit është deri ne 12 muaj. OJQ mund të përfshihet më së shumti në një (1) projekt dhe të përfshihet në zbatimin e vetëm një (1) fushe prioritare.

8. Të drejtë aplikimi me projektet e tyre kanë OJQ-të që janë të regjistruara sipas Udhëzimit Administrativ nr.02/2020 nga MFPT/DPSF-ja.

9. OJQ-të aplikuese duhet të dëshmojnë se programi i tyre i punës është i fokusuar në ndonjërën nga llojet e fushës dhe aktiviteteve të përfshira në kuadër të kësaj thirrje publike.

10. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare.

11. Para nënshkrimit të kontratës, OJQ-të, duhet të paraqesin prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

12. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të Komuna e Gjakovë / (**kk.rks-gov.net/gjakove/).**

13. Dokumentet e kompletuara duhet të dërgohen me postë ose personalisht, në Adresa: Rr. “Bardhyl Qaushi” p.n. 50000 Gjakovë, Republika e Kosovës/ Zyrat e DSHMS ne Kuvendin e Komunës”.

14. Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në Udhëzimet për aplikuesit e thirrjes publike.

15.Te drejte aplikimi me projektet e tyre kane Organizatat Jo-Qeveritare qe janë te regjistruara sipas dispozitave ligjore për regjistrimin e organizatave jo qeveritare ne Republikën e Kosovës dhe te cilat veprojnë ne Komunën e Gjakoves, se paku një vit para datës se publikimit te Thirrjes publike.

16. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike dhe të cilat i përmbushin kushtet e përcaktuara të thirrjes publike.

17. Të gjitha çështjet që lidhen me thirrjen publike mund të sqarohen ne zyrat e DSHMS-se..